বিপাশা বসু ও কর্ণ সিং গ্রোভারের বিয়ে আগামী ৩০ এপ্রিল। বিয়ে নিয়ে দু’জনেই আনন্দে মেতে রয়েছেন। শোনা যাচ্ছে, কর্ণকে সারপ্রাইজ দিতে বিপাশা নানা রকম সব পরিকল্পনা করে রেখেছেন। ২৯ এপ্রিল সঙ্গীত ও মেহেন্দি অনুষ্ঠিত হবে মুম্বইয়ের একটি নামকরা লাউঞ্জে। তার পরের দিন সকালে গায়ে হলুদ এবং সন্ধেবেলা একটি পাঁচতারা হোটেলে বিয়ে। 
পুরো ব্যাপারটাই হবে একটি ঘরোয়া অনুষ্ঠান। শুধুমাত্র দুই পরিবারের ঘনিষ্ঠ আত্মীয় এবং বন্ধুরা এই বিয়েতে নিমন্ত্রিত। শোনা যাচ্ছে নাকি আলাদা করে কোনও রিসেপশনই হবে না বিপস্-এর। বিয়ের শেষে একটি আফটার পার্টি রাখা হয়েছে বটে কিন্তু জানা গিয়েছে যে সেখানে খুবই বাছাই করা কয়েক জন থাকছেন।
এমনটা কেন? বিপাশার বক্তব্য কর্ণ এবং তিনি, দু’জনেই বিয়ে সংক্রান্ত গোটা ব্যাপারটাই অত্যন্ত ‘প্রাইভেট’ রাখতে চান। তাই এই সিদ্ধান্ত। সত্যিই তাই নাকি অন্য কোনও কারণ আছে তা অবশ্য বলা কঠিন।